**INFORMĀCIJA PAR PROJEKTA**

**„Alternatīvas PROGRAMMAS IZSTRĀDE UN IEVIEŠANA narkotiSKO VIELU PIEPRASĪJUMA samazināšanaI**

**JAUNIEŠU VIDŪ” PIETEIKUMU**

**Projekta mērķis** ir – mazināt narkotisko pieprasījumu Latvijā un ieviest jaunu, inovatīvu narkotiku pieprasījuma samazināšanas programmu, uzlabojot sadarbību starp dažādām valsts un starptautiskām iestādēm.

**Projekta uzdevumi** ir:

1. veidot sadarbību starp dažādām ieinteresētajām pusēm, lai veicinātu informācijas un labāko prakšu apmaiņu narkotisko un psihotropo vielu pieprasījuma samazināšanā jauniešu vidū;
2. samazināt narkotisko un psihotropo vielu pieprasījumu un akceptējamību jauniešu (13-17 gadus veci) vidū, veidojot speciālu programmu aizsargājošo faktoru stiprināšanai un riska faktoru mazināšanai;
3. aktivizēt pilsonisko sabiedrību narkomānijas izplatības ierobežošanai, radot modrību un izglītojot dažādas mērķauditorijas par narkomānijas problēmu, tās radītajām sekām un iespējām cīnīties pret narkomānijas izplatību.

Projekta realizācija sadalīta 3 aktivitāšu blokos:

1. **„Sadarbības tīkla izveide”,** kura ietvaros ir paredzēts organizēt starptautiska un vietēja mēroga sanāksmes, starptautisku konferenci un izstrādāt ziņojumu par narkotiku lietošanas Prevencijas aktivitātēm un sadarbības sistēmām.
2. **„Alternatīvas narkotiku pieprasījuma samazināšanas programmas izstrāde un ieviešana”,** kura ietvaros paredzēts sagatavot un apmācīt instruktorus darbam ar Alternatīvas narkotiku pieprasījuma samazināšanas programmu, organizēt brīvdabas nometnes riska grupu jauniešiem, veikt vienaudžu atbalsta pasākumus, sagatavot ziņojumu un ieviest vadlīnijas par Alternatīvas narkotiku pieprasījuma samazināšanu, izstrādāt vienaudžu atbalsta programmas aktivitāšu katalogu.
3. **„Modrības veicināšana un izglītošana”,** kura ietvaros paredzēts organizēt dažādus publiskos seminārus, izveidot mājas lapu un organizēt informatīvās kampaņas sociālajos medijos.

**Projekta sagaidāmie rezultāti:**

1. izstrādāta inovatīva narkotiku pieprasījuma samazināšanas programma un sagatavotas vadlīnijas programmas ieviešanai;
2. samazināts narkotiku pieprasījums jaunieši vidū programmas pilota vietās;
3. stiprināta, pilnveidota un uz vienu galamērķi fokusēta sadarbība starp iesaistītajām institūcijām un organizācijām, veidojot saskaņotu un plānveidīgu rīcību.

Visi ar projekta īstenošanu saistītie izdevumi tiek segti no projekta budžeta līdzekļiem un Jelgavas pilsētas domei, kā projekta sadarbības partneriem nav jānodrošina nepieciešamais līdzfinansējums.

Projekta īstenošana plānota no 2016.gada I ceturkšņa. Plānotais projekta ilgums 24 mēneši.

Informāciju sagatavoja

Projektu vadības sektora

projektu vadītāja L.Rulle